VIDEO Incendiu la Centrul Cultural și Judecătoria Cornetu, Ilfov / Intervin 14 autospeciale de stingere / Nu sunt victime
Un incendiu violent a izbucnit la acoperișul Judecătoriei și al Centrului Cultural din localitatea Cornetu, judeţul Ilfov. Inițial au intervenit 14 autospeciale de stingere la faţa locului, anunță ISU Ilfov. Ulterior, s-a redimensionat dispozitivul, la fața locului rămânând 9 autospeciale de stingere, 3 autospeciale de intervenție și salvare de la înălțime și o ambulanță SMURD.
Incendiul este localizat la nivelul mansardei și se manifestp pe o suprafață de aproximativ 1500 mp.
"Intervenim pentru stingerea unui incendiu produs la o clădire administrativă unde își desfășoară activitatea Centrul Cultural și Judecătoria Cornetu, situată pe Șoseaua Alexandriei, localitatea Cornetu, județul Ilfov.
Acționăm pentru localizarea incendiului atât din exteriorul clădirii, cât și din interior.
Intervin 14 autospeciale de stingere, 4 cisterne, 3 autospeciale de intervenție și salvare de la înălțime, 1 autospecială de descarcerare și 2 ambulanțe SMURD.
Fără victime până în acest moment", anunță ISU Ilfov.
Incendiul a fost localizat în jurul orei, iar în continuare se lucrează la decopertare și lichidare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank